'पाक सेना ने पैदा किया भारत के लिए खतरा'  
अमेरिकी राष्ट्रपति बराक ओबामा ने पाकिस्तान की सेना पर सीधा निशाना साधते हुए कहा है कि उसके आतंकवादियों से रिश्ते हैं।
अमेरिकी राष्ट्रपति बराक ओबामा ने पाकिस्तान की सेना पर सीधा निशाना साधते हुए कहा है कि उसके आतंकवादियों से रिश्ते हैं। व्हाइट हाउस में पत्रकारों से बात करते हुए ओबामा ने ये भी कहा कि पाकिस्तान की सेना आतंकवादियों के साथ मिलकर भारत के लिए खतरे पैदा करती रही है। पाकिस्तान सेना के इस रवैये से पूरे इलाके में खतरा पैदा हो गया है। ओबामा ने कहा कि इसमें कोई शक नहीं कि आतंक के खिलाफ लड़ाई में अमेरिका को पाकिस्तान से सहयोग मिलता रहा है लेकिन पाकिस्तान की सेना और खुफिया एजेंसी के संबंध उन लोगों से है जिनसे अमेरिका को समस्या है। ओबामा ने कहा कि अब पाकिस्तान के साथ रिश्तों की समय-समय पर समीक्षा होगी।   उन्होंने कहा कि पाकिस्तान को ये समझ लेना चाहिए कि भारत के साथ शांति से रहने में ही उसकी भलाई है। इस बात में कोई शक नहीं है कि पाकिस्तानी सेना और खूफिया एजेंसी के कुछ ऐसे लोगों से रिश्ते हैं जो हमें मुश्किल में डाल सकते हैं। ये बात हम सबके सामने और पाकिस्तानी अधिकारियों से भी कह चुके हैं पाकिस्तान को सबकी भलाई के लिए भारत से शांतिपूर्ण रवैया अपनाना चाहिए। ऐसा करने से पाकिस्तान का विकास होगा। हम पाकिस्तान से अपने रिश्तों की लगातार समीक्षा कर रहे हैं।